
	1.
	Rīkojuma projekts
 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
	Priekšlikums (FM - 26.08.2026.)
Ņemot vērā Iekšlietu ministrijas budžeta  līdzekļu izlietojuma tendences 2026.gada 7 mēnešos, kas norāda uz iespējamu izdevumu neizpildi gada beigās atsevišķās budžeta programmās vai izdevumu kodos, aicinām Iekšlietu ministriju primāri pārskatīt esošos resursus, izvērtējot iespējas, vai vismaz daļēji VUGD degvielas izdevumiem nepieciešamo finansējumu nav iespējams pārdalīt no citām ministrijas budžeta programmām, apakšprogrammām vai citos izdevumu kodos plānotā finansējuma. 
 
Piedāvātā redakcija
-
	Ņemts vērā
Izvērtējot Iekšlietu ministrijas budžeta līdzekļu izpildi, papildu finansējums degvielas izdevumu segšanai būs nepieciešams ne tikai Valsts ugunsdzēsības un glābšanas dienestam, bet arī citiem dienestiem kritiski svarīgu funkciju veikšanai, kā arī sankcijām pakļauto kriminālprocesos izņemto lietisko pierādījumu (arestētās mantas) vai citas izņemtās mantas pārņemšanai, glabāšanai, realizācijai vai iznīcināšanai būs nepieciešams palielināt apropriāciju Iekšlietu ministrijas budžeta apakšprogrammā 40.03.00 "Lietiskie pierādījumi un izņemtā manta", veicot tās pārdali starp Iekšlietu ministrijas budžeta programmām, apakšprogrammām un izdevumu kodiem atbilstoši ekonomiskajām kategorijām. Ievērojot minēto, Iekšlietu ministrija šo priekšlikumu ņems vērā, izvērtējot turpmākos dienestu un iestāžu pieprasījumus papildu finansējumam. Vienlaikus Iekšlietu ministrija norāda, ka likuma "Par valsts budžetu 2026. gadam un budžeta ietvaru 2026., 2027. un 2028.gadam", kā arī iepriekšējo gadu budžeta likuma 2.pielikumā "Valsts pamatbudžetā iemaksājamās valsts nodevas un citi maksājumi no valsts institūciju sniegtajiem pakalpojumiem un veiktās darbības" Iekšlietu ministrijas resora faktiskie ieņēmumi no valsts nodevām un naudas sodiem regulāri pārsniedz plānoto apjomu (2026.gada 7 mēnešos izpilde sastāda 69,6 % no gada plāna).

	2.
	Rīkojuma projekts
 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
	Iebildums (FM - 18.08.2026.)
Nav atbalstāma Ministru kabineta rīkojuma projekta tālāka virzība, ņemot vērā, ka saskaņā ar septiņu mēnešu budžeta izpildes datiem Iekšlietu ministrijas izdevumu pozīcijā 2322 "Degviela" izpilde ir atbilstoša attiecīgā perioda vidējai izpildes vērtībai, līdz ar to nav pamatoti šajā brīdī pieprasīt papildu finansējumu degvielas izdevumu segšanai saistībā ar degvielas sadārdzinājumu. Kā arī turpmāk nepieciešamības gadījumā aicinām Iekšlietu ministriju primāri vērtēt izpildi citās Iekšlietu ministrijas budžeta programmās/apakšprogrammās un attiecīgi rast finansējumu papildu izdevumu segšanai, veicot pārdales starp Iekšlietu ministrijas budžeta programmām, apakšprogrammām un izdevumu ekonomiskās klasifikācijas kodiem.
 
Piedāvātā redakcija
-
	Ņemts vērā
Ievērojot, ka pēc Valsts kases datiem uz 2026.gada 19.augustu degvielas iegādes izdevumi sastāda attiecīgi Valsts ugunsdzēsības un glābšanas dienestam – 93,89% no gada plāna un Ugunsdrošības un civilās aizsardzības koledžai – 79,81% no gada plāna, precizēts Ministru kabineta rīkojuma projekts un tā anotācija, tai skaitā anotāciju papildinot ar informāciju par alternatīvo risinājumu izvērtējumu.

	3.
	Anotācija (ex-ante)
1. Tiesību akta projekta izstrādes nepieciešamība
	Iebildums (FM - 18.08.2026.)
Attiecībā uz Ministru kabineta rīkojuma projekta anotācijas 1.3. sadaļas aprakstā norādīto, ka papildu finansējuma nepieciešamība degvielas izdevumu segšanai ir saistīta arī ar saspringto situāciju nelikumīgas robežas šķērsošanas jomā uz Latvijas Republikas – Baltkrievijas Republikas robežas un ka darbs uz Latvijas Republikas – Baltkrievijas Republikas robežas tiek turpināts pastiprinātā režīmā, vēršam uzmanību, ka saskaņā ar Ministru kabineta 2024. gada 12. marta rīkojumu Nr. 184 "Par pastiprināta robežapsardzības sistēmas darbības režīma izsludināšanu" (turpmāk - pastiprinātais robežas režīms) no 2024. gada 13. marta līdz 2026. gada 31. decembrim uz Latvijas Republikas – Baltkrievijas Republikas robežas ir izsludināts pastiprinātais robežas režīms un Iekšlietu ministrija līdz šim ir vairākkārtīgi pieprasījusi finansējumu arī degvielas izdevumu segšanai no valsts budžeta 74.resora programmas 22.00.00 "Valsts ārējās robežas drošības pasākumu nodrošināšanai". 
Piedāvātā redakcija
-
	Ņemts vērā
Precizēts Ministru kabineta rīkojuma projekts un tā anotācija, attiecinot tikai uz kritiski svarīgas valsts funkcijas izpildi – ugunsdzēsības un glābšanas darbi.

